Diari Oficial de la Generalitat Valenciana


Sumari del DOGV 5443, del 05-02-2007 (2007/1336)

RESOLUCIÓ de 19 de gener de 2007, del vicepresident del Consell, pel qual es convoquen dos beques d'especialització en documentació, per al desenvolupament de pràctiques professionals en la Direcció General de Relacions amb les Corts i Secretariat del Govern. Beques 8/2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1336


Data del document
:   19-01-2007

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * assignació per estudis
    * suport econòmic
    * ajuda pública
    * professió de la informació

En virtut de les facultats conferides pel Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, i la Resolució de 2 de novembre de 2004, del president de la Generalitat, per la qual es deleguen determinades atribucions en distints òrgans de la Presidència, resolc:  
Primer  
Convocar un concurs públic per a la concessió de dos beques en matèria de documentació destinades al desenvolupament de pràctiques professionals en la Direcció General de Relacions amb les Corts i Secretariat del Govern i aprovar les bases per les quals es regix esta convocatòria, incloses com a annex a la present resolució. Tot això en el marc de la política del Consell per a la integració, millora i especialització de jóvens llicenciats i de conformitat amb les disposicions contingudes en el Decret 108/1992, de 6 de juliol, del Consell de la Generalitat, pel qual es regula la concessió de beques; en la Llei 38/2003, General de Subvencions; en el Reial Decret 887/2006, de desenvolupament de l'esmentada llei i en l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.   
Segon  
Les beques estaran dotades amb un import brut global màxim de 24.000 Euros, que es pagarà a càrrec del capítol IV, línia T 4021000, del programa 112.20, del pressupost de la Generalitat per a l'any 2007 i equivalent de 2008, condicionat a l'existència de crèdit adequat i suficient en els pressupostos d'este últim any i d'acord amb el següent desglossament per anualitats:  
Any 2007: 14.000 Euros  
Any 2008: 10.000 Euros  
Tercer  
Contra esta resolució, que posa fi a la via administrativa, es podrà interposar recurs potestatiu de reposició davant de l'òrgan que l'ha dictat, en el termini d'un mes comptat des de l'endemà a la seua publicació de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació en el Diari Oficial de la Comunitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciós Administrativa. Tot això sense perjuí que s'utilitze qualsevol altra via que es considere oportuna.  
València, 19 de gener de 2007.- El vicepresident del Consell (per delegació, Resolució de 2 de novembre de 2004, del president de la Generalitat): Víctor Campos Guinot.  
ANNEX  
Bases de la convocatòria de dos beques d'especialització professional en matèria de documentació, per al desenvolupament de pràctiques professionals en la Direcció General de Relacions amb les Corts i Secretariat del Govern.  
Primera. Beneficiaris, requisits i destinació de la beca  
Les beques van adreçades a llicenciats en documentació que hagueren obtingut la dita titulació després de l'any 2004. Així mateix, hauran d'haver aprovat el nivell elemental de coneixements de valencià.   
Les pràctiques es realitzaran a l'Àrea del Gabinet de Coordinació Interdepartamental, adscrita a la Direcció General de Relacions amb les Corts i Secretariat del Govern.  
Segona. Dotació, duració i pagament de la beca  
 Cada una de les beques està dotada amb 1.000 euros bruts mensuals que s'abonaran amb esta periodicitat, prèvia certificació del director general de Relacions amb les Corts i Secretariat del Govern, o del cap d'Àrea del Gabinet de Coordinació Interdepartamental.  
El període de benefici de les beques serà de 12 mesos i el seu inici està previst per a l'1 de juny de 2007.   
Tercera. Presentació de sol·licituds: lloc i termini  
Els candidats hauran de presentar la sol·licitud i la documentació que l'acompanye en el Registre General de Presidència de la Generalitat, que es troba al carrer dels Juristes, 10, de València, o en qualsevol de les dependències previstes en l'article 38.4 de la Llei de Règim Jurídic de les Administracions Pública i del Procediment Administratiu Comú. El termini de presentació de sol·licituds serà de 15 dies hàbils comptats a partir de l'endemà al de la publicació d'esta convocatòria en el Diari Oficial de la Comunitat Valenciana.  
Quarta. Formalització de sol·licituds  
Els candidats hauran d'omplir la sol·licitud segons model que s'arreplega en l'annex I. La sol·licitud haurà d'anar acompanyada de la documentació següent:   
a. Original o fotocòpia compulsada del títol de llicenciatura en documentació o, si és el cas, del document acreditatiu d'haver liquidat la corresponent taxa d'expedició.  
b. Original o fotocòpia compulsada del certificat de la Junta Qualificadora de Coneixements de Valencià, acreditatiu del nivell elemental de coneixements de valencià o, si és el cas, de nivell mitjà o superior.  
c. Fotocòpia compulsada del DNI.  
d. Fotocòpia compulsat o certificat original de l'expedient acadèmic amb indicació de la nota mitjana ponderada numèrica (rang 5-10), d'acord amb Reial Decret 1.125/2003, de 5 de setembre  
e. Currículum amb les dades personals, domicili habitual a l'efecte de notificacions, telèfon de contacte, e-mail, experiència professional, entre altres. El currículum haurà d'acompanyar-se dels documents -originals o còpies compulsades- que acrediten els mèrits que s'hi relacionen.  
f. Declaració responsable d'estar al corrent amb les obligacions tributàries i amb la Seguretat Social així com de disposar de cobertura sanitària (figura model en annex II). Esta declaració haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.   
g. Acreditació de no incórrer en cap de les circumstàncies arreplegades en l'article 13.2 de la Llei 38/2003, General de Subvencions, realitzada per mitjà de declaració responsable o per qualsevol dels mitjans establits en l'article 13.7 de la dita llei (figura model en annex III).  
En els casos d'omissió o error en la presentació de documents que acompanyen la sol·licitud, l'interessat disposarà d'un termini d'esmena de 10 dies, a comptar de l'endemà a la notificació del requeriment d'esmena. No s'admetrà l'acreditació de nous mèrits per mitjà de documents no adjuntats o referenciats en el moment de presentar la sol·licitud.  
Quinta. Valoració de mèrits  
5.1 Barem.  
Els mèrits es valoraran d'acord amb el barem següent:  
- Expedient acadèmic: fins a 6 punts.   
- Formació i/o experiència post-llicenciatura en les matèries pròpies de la beca: fins a 2 punts. L'experiència en les matèries pròpies de la beca es valorarà a raó de 0,25 punts per cada sis mesos d'exercici professional en institucions o entitats públiques. Quan es tracte d'institucions o entitats privades, la dita experiència es valorarà a raó de 0,15 punts per cada sis mesos d'exercici professional. La formació en matèries pròpies de la beca es valorarà conforme al barem següent:  
a. Cursos de 15 a 25 hores: 0,10 punts.  
b. Cursos de 26 a 50 hores: 0,20 punts.  
c. Cursos de 51 a 75 hores sobre matèries relacionades amb l'objecte de la beca: 0,30 punts.  
d. Cursos de més de 76 a 100 hores: 0,40 punts.  
e. Cursos de més de 100 hores: 0,50 punts.  
- Coneixements de valencià superiors al requerit: fins a 1 punt. En concret, l'acreditació del nivell superior es valorarà amb 1 punt, i del nivell mitjà amb 0,50 punts.  
- Coneixements d'altres idiomes comunitaris: fins a 1 punt, a raó de 0,20 punts per curs aprovat en escoles oficials d'idiomes.  
- Entrevista: fins a 2 punts.  
5.2 Condicions generals.  
Els sol·licitants hauran de reunir els requisits que s'assenyalen en la present convocatòria i els mèrits al·legats al terme del termini de presentació de sol·licituds.  
No es podran valorar aquells mèrits que no consten degudament acreditats documentalment, per mitjà de la presentació de certificats, diplomes, contractes o qualsevol altre document que justifique la seua realització.  
Sexta. Procés de selecció i comissió avaluadora  
La concessió de la beca s'efectuarà per resolució del vicepresident del Consell, a la vista de la proposta de la comissió avaluadora. La dita comissió estarà integrada pels membres següents:  
President:  
- El cap de l'Àrea del Gabinet de Coordinació Interdepartamental.  
Vocals:  
- La secretària general administrativa de la Presidència, o cap de servici en qui delegue.  
- El cap d'Àrea de la Secretaria Administrativa del Consell.  
- Un cap de servici o de secció de l'Àrea del Gabinet de Coordinació Interdepartamental.  
Secretaria:  
- Un cap de servici de la direcció general designat pel director general de Relacions amb les Corts i Secretariat de Govern, que exercirà les seues funcions amb veu i vot.  
Els vocals de la comissió avaluadora podran ser substituïts per algun dels caps de servici de la Direcció General de Relacions amb les Corts i Secretariat de Govern.  
La comissió avaluadora adaptarà el seu funcionament al que preveu la present convocatòria i a les regles contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La comissió podrà estar assessorada pel personal que considere necessari i que podrà assistir a les sessions amb veu però sense vot.  
La comissió avaluadora convocarà els candidats que crega oportú per a comprovar, per mitjà d'entrevista, tots els extrems que considere pertinents relacionats amb la matèria objecte de les beques. Els candidats seran convocats en funció de la puntuació obtinguda en la fase prèvia i en nombre suficient per a, segons el parer de la comissió avaluadora, poder constituir amb aquells que no resulten seleccionats una borsa de reserva.  
Quan finalitze el procés selectiu la comissió avaluadora elaborarà una proposta de concessió de beques que contindrà la indicació dels beneficiaris i una borsa de reserva, per si es produïra alguna vacant. La comissió haurà d'elaborar l'esmentada proposta en el termini màxim de dos mesos a comptar de l'endemà a la data de publicació de la convocatòria en el Diari Oficial de la Comunitat Valenciana.  
El vicepresident del Consell, per delegació del president de la Generalitat, resoldrà la concessió de les beques en el termini màxim de tres mesos a comptar de l'endemà a la data de publicació de la convocatòria.  
La resolució del vicepresident del Consell, que es publicarà en el Diari Oficial de la Comunitat Valenciana, contindrà la borsa de reserva constituïda pels aspirants que no resulten beneficiaris de les beques, ordenats d'acord amb la puntuació obtinguda. En tot cas, el vicepresident del Consell, que actua per delegació del president de la Generalitat, es reserva la facultat de deixar deserta l'adjudicació de les beques.  
Correspon així mateix al vicepresident del Consell, per delegació del president de la Generalitat, resoldre els dubtes o conflictes que poguera plantejar el becari o la unitat administrativa que el tutele, amb un expedient contradictori previ i amb plena subjecció al Decret 108/1992, de 6 de juliol, a la present convocatòria, i a la normativa general o sectorial que s'aplique.  
Sèptima. Obligacions, drets, incidències i tutoria del becari  
7.1 Drets i obligacions.  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, i amb qualsevol activitat laboral que per dedicació o pel seu propi règim d'incompatibilitats impedisca l'adequat desenvolupament de les pràctiques professionals.  
El candidat que resulte beneficiari de la beca haurà de presentar una declaració responsable i comprometre's a no mantindre cap relació laboral que per la seua naturalesa o règim de dedicació resulte incompatible o impedisca l'adequat desenvolupament de les pràctiques professionals, i a no beneficiar-se de cap altra beca per a la mateixa o semblant activitat.  
La condició de becari no genera cap relació laboral ni administrativa amb la Generalitat.  
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, funcionari o laboral, quedarà en la situació administrativa que procedisca d'acord amb la normativa de funció pública.  
Si el becari, com a conseqüència del desenvolupament de les tasques que haja de dur a terme, incorreguera en despeses de desplaçament, pernoctació o restauració, li seran rescabalades en els termes que per al personal de la Generalitat i l'adscrit funcionalment al seu servici establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.   
En tot cas, i de conformitat amb el que preveu l'article 14 de la Llei 38/2003, General de Subvencions, el becari quedarà obligat a realitzar l'activitat que fonamenta la concessió de la beca; a acreditar, amb anterioritat a dictar-se proposta de resolució, que es troba al corrent en el compliment de les seues obligacions tributàries i davant de la Seguretat Social; a justificar davant de l'òrgan concedent el compliment dels requisits i condicions i a procedir al reintegrament dels fons percebuts en els supòsits previstos en l'article 37 de la referida Llei General de Subvencions.  
7.2 Tutoria  
El director general de Relacions amb les Corts i Secretariat del Govern ordenarà les pràctiques dels becaris d'acord amb els criteris i mitjans disponibles en l'Àrea del Gabinet de Coordinació Interdepartamental, i destinarà a la seua realització un total de 35 hores setmanals. Així mateix, el director general de Relacions amb les Corts i Secretariat del Govern podrà designar un tutor per a la coordinació, orientació, seguiment i avaluació de les activitats dels becaris, així com per a la seua concreta distribució temporal.  
Finalitzat el termini de la beca, el cap d'Àrea del Gabinet de Coordinació Interdepartamental expedirà el certificat d'assistència, aprofitament i aptitud. En el cas que el temps de permanència del becari fóra inferior a sis mesos, només s'expedirà el certificat d'assistència.  
7.3 Incidències.  
El vicepresident del Consell, per delegació del president de la Generalitat i a proposta de la Direcció General de Relacions amb les Corts i Secretariat del Govern, resoldrà les incidències que es produïsquen durant el període de benefici de les beques i podrà deixar-les sense efecte, amb audiència prèvia a l'interessat, en els supòsits següents:  
a. Per incompliment de les seues obligacions que afecte l'adequat desenvolupament de les pràctiques professionals.  
b. Per deixar de reunir els requisits exigits en la present convocatòria.  
Mitjançant una resolució del vicepresident del Consell, per delegació del president de la Generalitat i a proposta de la Direcció General de Relacions amb les Corts i Secretariat del Govern, es cobriran les vacants que pogueren produir-se, i se serviran per a això de la borsa de reserva que resulte del procediment de selecció prèviament efectuat i en l'orde que s'hi establix.